# name
Isòtops i espectrometria de masses: 100 anys del Nobel a Francis W. Aston. Exposició virtual del CRAI Biblioteca de Física i Química. (Març 2023)

# metadata.dc.description[].value
Material elaborat pel CRAI Biblioteca de Física i Química

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Març 2023.

# metadata.dc.description.abstract[].value
[notícia] El CRAI Biblioteca de Física i Química us ofereix l'accés virtual a l'exposició Isòtops i espectrometria de masses: 100 anys del Nobel a Francis W. Aston que va ser inaugurada, en la seva versió física, el passat 23 de novembre de 2022 i que està ubicada a la planta 0 del CRAI Biblioteca.

 

Organitzada cada any sobre un tema específic, en aquesta ocasió la mostra ha versat sobre Francis William Aston (Birmingham, 1877 – Cambridge, 1945), químic i físic britànic, va ser guardonat amb el Premi Nobel de Química el 1922 pel descobriment d’un gran nombre d’isòtops no radioactius mitjançant un espectrògraf de masses i per enunciar la regla dels nombres enters.

# metadata.dc.description.abstract[].value
[notícia] Aston va estudiar química i física al Mason College, actual Universitat de Birmingham. El 1919, al Cavendish Laboratory de Cambridge, va dissenyar i construir l’espectrògraf de masses, un aparell que li va permetre separar i mesurar les masses de diferents isòtops del neó. Aston va descobrir fins a 205 isòtops naturals amb versions millorades de l’aparell i va constatar que la massa de qualsevol isòtop, mesurada en unitats atòmiques, és aproximadament un nombre enter. Aquest descobriment fou un precursor fonamental de la física nuclear actual.

 

El llegat d’Aston és també molt important en el camp de l’espectrometria de masses. Avui dia, els espectròmetres de masses són eines fonamentals en la majoria de laboratoris analítics i s’empren tant per detectar i identificar àtoms i molècules, com macromolècules, polímers i proteïnes. Aquests instruments han permès avenços significatius no només en química, sinó també en altres branques de la ciència, com ara la biologia, la geologia i l’astrofísica.

 

Us convidem a visitar l'exposició presencialment i en el seu format virtual

# metadata.dc.description.abstract[].value
[exposició] Francis William Aston (Birmingham, 1877 – Cambridge, 1945), químic i físic britànic, va ser guardonat amb el Premi Nobel de Química el 1922 pel descobriment d’un gran nombre d’isòtops no radioactius mitjançant un espectrògraf de masses i per enunciar la regla dels nombres enters.

Amb motiu del centenari d’aquest Premi Nobel, el CRAI Biblioteca de Física i Química  organitza l’exposició «Isòtops i espectrometria de masses: 100 anys del Nobel a Francis W. Aston», amb fons bibliogràfic relacionat amb l’esdeveniment.

# metadata.dc.rights[].value
cc-by (c) Universitat de Barcelona. CRAI, 2023

# metadata.dc.subject.other[].value
Universitat de Barcelona. CRAI Biblioteca de Física i Química

# metadata.dc.title[].value
Isòtops i espectrometria de masses: 100 anys del Nobel a Francis W. Aston. Exposició virtual del CRAI Biblioteca de Física i Química. (Març 2023)

# metadata.dc.title.alternative[].value
Exposició virtual: Isòtops i espectrometria de masses: 100 anys del Nobel a Francis W. Aston. (2023)